open-index/open-wikipedia-markdown huggingface dataset:
Spaudos apaštalas

**Spaudos apaštalas** – katalikų spaudos informacinis laikraštis, ėjęs 1939–1940 m. Marijampolėje.

## Istorija
Leido Marijonų spaudos administracija kartą per mėnesį. Spausdino Marijonų spaustuvė Marijampolėje. Išėjo 7 numeriai.

Rašė apie spaudos reikšmę visuomenei, ragino platinti katalikų leidinius.

Atsakingasis redaktorius Matas Pulauskas, L. Pavilonis, redaktorius M. Matiukas. 

## Šaltiniai

## Nuorodos
* „Spaudos apaštalas“. E-paveldas.lt
RTS indeksas

**RTS** (; ) – didžiausios vertybinių popierių biržos Rusijoje „Moscow Exchange“ (iki 2011 m. RTS) skelbiamas akcijų indeksas. RTS indeksą sudaro 50 likvidžiausios Rusijos įmonių akcijos, kuriomis prekiaujama MOEX akcijų biržoje. Vieno jų vertė išreikšta JAV doleriais, o kito indekso MOEX – rubliais. Šios šalies energetikos įmonės sudaro nemažą RTS indekso svorio dalį.

Nuo 2022 m. Rusijos invazijos į Ukrainą pradžios pirmosios karo dienos Maskvos vertybinių popierių biržos indeksas nukrito daugiau nei trečdaliu, o JAV doleriais išreikštų likvidžiausių akcijų kainų krepšelio indeksas RTS – beveik 40 procentų.

## Šaltiniai
Spaudos menas

**Spaudos menas** – *spaudos technikos bei menų [[žurnalas (spauda)|žurnalas]]*, pasirodęs 1934 m. Klaipėdoje.

## Istorija
Leido ir redagavo Juozapas Steponavičius. Spausdino „Ryto“ spaustuvė Klaipėdoje. Išėjo 1 numeris 24 psl.

Bendradarbiavo Jonas Juozas Burba, Feliksas Jucius, Jonas Murauskas, Augustas Albertas Puskepalaitis, Karolis Račkauskas-Vairas. 

## Šaltiniai

## Nuorodos
*  E-paveldas.lt
Spaustuvininkas (laikraštis)

**Spaustuvininkas** – *Lietuvos spaudos darbininkų profesinės sąjungos [[laikraštis]]*, leistas 1923–1925 m. Kaune.

## Istorija
Ėjo kartą per mėnesį, 1925 m. – kas du mėnesiai. Spausdino Raidės spaustuvė, Š. Levi spaustuvė, Varpo spaustuvė Kaune. Išėjo 16 numerių.

Svarstė spaudos leidyboje dirbančią žmonių ekonominius, darbo apsaugos, profesinio rengimo klausinius.

Bendradarbiavo M. Bučinskaitė, J. Kvederavičius, K. Markovas, Liuda Purėnienė, Pranas Remeikis, V. Tamoliūnas, T. Vaitiekaitis ir kt.

Redagavo Antanas Baltrušaitis (nuo 1924 m.) Kostas Stiklius. 

## Šaltiniai

## Nuorodos
* „Spaustuvininkas“. E-paveldas.lt
Spinduliai (savaitraštis)

**Spinduliai** – iliustruotas liberalinės krypties politikos ir kultūros savaitraštis, leistas 1939–1940 m. Kaune, 1940 m., Nr. 20-25 – Vilniuje.

## Istorija
Leido ir redagavo Pijus Ruseckas. Nuo 1940 m. Nr. 20 vadinosi „Vilniaus spinduliai“. Spausdino Raidės spaustuvė, Žiedo spaustuvė Kaune. Išėjo 37 numeriai.

Bendradarbiavo Vincas Auryla, Antanas Garmus, Aleksandras Gudaitis, A. Petrašius, A. Poška ir kt. 

## Šaltiniai
Spindulys (Bruklinas)

**Spindulys** – JAV lietuvių savaitraštis, leistas 1904–1907 m. Brukline.

## Istorija
Leidėjai Vincas Karalius, K. Jankus. Redaktorius Vincas Karalius. 

## Šaltiniai
Spindulys (Seinai)

**Spindulys** – katalikiškas dvisavaitis žurnalas, ėjęs 1909 m. gruodžio 7 d. – 1915 m. vasario 10 d. Seinuose.

## Istorija
Leido pasitikėjimo bendrovė „Laukaitis, Dvaranauskas, Narijauskas ir Bendrovė“.

Redaktorius Juozapas Grajauskas; nuo 1910 m. faktiškai redagavo Stasys Tijūnaitis. 

## Šaltiniai

## Nuorodos
* „Spindulys“. E-paveldas.lt
Hans Christian Ørsted

**Hansas Kristianas Erstedas** (; 1777 rugpjūčio 14 d. Rutkebingas, Danija – 1851 kovo 9 d. Kopenhaga, Danija) – danų mokslininkas, farmacininkas primasis atradęs ryšį tarp elektros ir magnetizmo. 1820 m. skaitydamas paskaitas Kopenhagos universitete, jis prijungė prie akumuliatoriaus vielą, gulėjusią šalia kompaso. Kompaso rodyklė pasisuko, ir tada Erstedas suvokė, kad srovė sukuria magnetinį lauką. Šį revoliucinį atradimą jis paskelbė 1821 m.
1806–1829 m. Kopenhagos universiteto profesorius. Kopenhagos politechnikumo bendrasteigėjas ir pirmasis direktorius (1829–1851). Domėjosi eilėdara, filosofija ir kalbotyra. Sukurė ne vieną naują žodį: „deguonis“, „vandenilis“, „savitoji šiluma“ ir stengėsi išsaugoti daniškąjį žodį „oras“, vietoj kurio šiandien vartojamas žodis „dujos“.

## Biografija

Erstedas gimė Rutkebinge. Būdamas jaunas jis susidomėjo mokslu dirbdamas pas savo tėvą, kuris turėjo vaistinę. Erstedas ir jo brolis Andersas įgijo išsilavinimą mokydamiesi namie, 1793 m. jie nukeliavo į Kopenhagą išlaikyti stojamuosius egzaminus į Kopenhagos universitetą, abu broliai sėkmingai pradėjo akademinę karjerą. Iki 1796 m. Erstedas buvo apdovanotas dėl savo straipsnių apie estetiką ir fiziką. Jis gavo daktaro laipsnį 1799 m., už apgintą disertaciją apie Imanuelio Kanto darbus, pavadinta „Naturalios metafizikos architektonika“ ().

1801 m. Erstedas gavo stipendiją kelionei ir viešąją dotaciją, kuri jam leido praleisti trejus metus Europoje. Vokietijoje jis sutiko Johaną Vilhelmą Riterį, fiziką, kuris manė, kad yra ryšys tarp elektros ir magnetizmo. Erstedui tai pasirodė rimta, nes jis jau tada tikėjo Kanto idėjomis apie gamtos vienybę ir kad yra gilus ryšys tarp gamtinių reiškinių.

Jų pokalbis paskatino Erstedą studijuoti fiziką. 1806 m. jis tapo Kopenhagos universiteto profesoriumi ir tęsė savo tyrimus su elektrinėmis srovėmis ir akustika. Jam vadovaujant universitetas išvystė plačią fizikos ir chemijos programą ir įkūrė naujas laboratorijas.
Spindulys (Vilkaviškis)

**Spindulys** – jaunimo mėnesinis žurnalas, leistas 1924 m. vasario mėn. Vilkaviškyje, 1926 m. rugpjūčio-gruodžio mėn. Kaune.

## Istorija
Leido Lietuvos jaunimo draugija „Spindulys“ ir Motiejus Šumauskas. Iš pradžių neturėjo aiškios krypties, vėliau patcko į LKJS įtaką. Išėjo 4 numeriai. Uždarytas Kauno karo komendanto nutarimu.

Bendradarbiavo Zigmas Angarietis, K. Damaševičius, D. Kučinskas, Romas Šarmaitis ir kt.

Redagavo Jonas Šlekys (Nr. 1), V. Laurinaitis. 

## Šaltiniai

## Nuorodos
*  E-paveldas.lt
Ralio reidas

**Ralio reidas** – autosporto kelių dienų (ar ilgiau) lenktynės, kurios pasižymi ilgomis distancijomis ir bekelės trasomis. Įprastai tokiose lenktynėse lenktynininkams reikia įveikti nuo 600 iki 5000 km per lenktynes, o trasa gali driektis smėlio kopomis, miškais, bekelėmis, pelkėmis, upių vagomis ir pan. Tokių ralių pavyzdžiais laikomi Dakaro ralis, Šilko kelio ralis ir kiti.

Pirmasis toks ralis istorijoje buvo *Côte-Côte ralis*, vykęs nuo 1976 m.

## Navigacija
Raliuose lenktynininkai trasoje naudojasi kelių knygomis ir GPS sistemomis.

## Transporto priemonės
Pagrindinės ralio transporto priemonės yra motociklai, automobiliai bei sunkvežimiai. Kiekviena iš šių grupių yra dalinama į kelias klases pagal variklių pajėgumą. Prie motociklų klasės priskiriami ir keturračiai.

Tarp motociklų gamintojų didžiausių laimėjimų turi KTM ir Yamaha gaminiai. Kartais tarp lyderių būna ir BMW modelio motociklų.

Automobilių klasėje nuo 2009 iki 2012 m. Dakaro ralyje konkurencijos beveik neturėjo VW automobiliai, vėliau keturis kartus iš eilės čempionais tapo Mini komandos nariai. 2022–2023 m. Dakaro raliuose automobilių klasę laimėjo Toyota Hilux Dakar automobilių komandos.

Lyderiai sunkvežimių klasėje dažniausiai būna KamAZ sunkvežimiai.

## Šaltiniai
Spaudos naujienos

**Spaudos naujienos** – *savaitinis spaudos propagandos [[laikraštis]]*, leistas 1929–1930 m. Kaune.

## Istorija
Leido Spaudos platinimo draugijos Centro valdyba. Spausdino Zavišos ir Steponavičiaus spaustuvė Kaune. Išėjo 27 numeriai. Tiražas 1929 m. – 5000 egz.

Rašė apie periodinės spaudos ir literatūros būklę, spaudos reikšmę visuomenės gyvenime, nagrinėjo rinkos plėtimo galimybes, spausdino spaudos leidinių, knygų recenzijas, skelbė spaudos platinimo akcijas.

Bendradarbiavo P. Barkauskas, Albinas Bernotas, Liudas Gira, Juozas Labokas, Stasys Povilavičius, Juozas Purickis, Petras Ruseckas, Petras Vaičiūnas ir kt.

Redaktorius Pranas Jasas. 

## Šaltiniai

## Nuorodos
* „Spaudos naujienos“. E-paveldas.lt
Taupomasis bankas

**Taupomasis bankas** – finansų tarpininkas, kaupiantis lėšas terminuotų ir einamųjų indėlių (priklausančių visų pirma individualiems asmenims) forma, ir teikiantis daugiausiai vartojimo, hipotekos (būsto) paskolas, skirtas finansuoti gyvenamojo būsto, brangių buitinių priemonių įsigijimą. Labai svarbūs tokie bankai yra, pvz., Vokietijoje.

## Literatūra
* Gitanas Kancerevičius. Finansai ir investicijos. 2009 m.
Šuarų kalba

**Šuarų kalba** arba **šuarų-čičamų kalba** – indėnų kalba, priklausanti negausiai, izoliuotai chivaroanų kalbų šeimai. Vartojama indėnų šuarų, gyvenančių rytų Ekvadore, ir šiaurės Peru. Nors pačių šuarų yra apie 80 tūkst., sav kalbą tebemoka 34 tūkst. žmonių.

Šuarų kalbai labai artima ačuarų kalba, vartojama šuarų genties – ačuarų.

Kalba agliutinacinė, paremta priesagine žodžių daryba.

Šuarų kalbos mokoma pradinėse mokyklose, išleistas Naujasis Testamentas. 1998 m. šuarų kalba Ekvadore oficialiai gavo regioninės kalbos statusą.

## Nuorodos
*
Elgin Baylor

**Elginas Beiloras** (; 1934 m. rugsėjo 16 d. – 2021 m. kovo 22 d.) – profesionalus amerikiečių krepšininkas.

## Biografija
Elginas Beiloras gimė 1934 m. rugsėjo 16 d. Vašingtone. Ėjo į Spingarno vidurinę mokyklą, tačiau nepradėjo žaisti krepšinio iki 14 metų. Nors koledžai buvo pasirengę jį priimti nepaisant odos spalvos, tačiau tai padaryti jiems trukdė Elgino pažymiai. Jis visgi įstojo į Idaho koledžą ir žaidė futbolą bei krepšinį (pelnydavo 31,3 taškus per rungtynes). Universitetui uždraudus gauti dvi stipendijas, persikėlė į Sietlo universitetą, tačiau dėl perėjimo nežaidė metus. Antraisiais metais (1957–1958 m.) buvo išrinktas antru geriausiu pagal pelnomus taškus šalyje (32,5 taškai per rungtynes). Nors universitetas pagal žiniasklaidos vertinimus buvo tik 18-as šalyje, tai nesutrukdė jam patekti į NCAA finalus, kuriuose pralaimėta Kentukio universitetui 72-84.

Nors universitete jam buvo likę mokytis metai, E. Beilorą 1958 m. NBA naujokų biržoje pirmuoju šaukimu pakvietė Mineapolio „Lakers“ klubas. 1958–1959 m. klubas atsigavo ir pateko į NBA finalus, kuriuose nusileido Bostono „Celtics“ klubui. 1959 m. išrinktas NBA metų naujoku. 1959–1960 m. sezone „Lakers“ klubas iš Mineapolio persikėlė į Los Andželą. 1965 m. balandžio 3 d. patyrė kelio traumą, po kurios nebebuvo toks greitas ir vikrus. Nors po šios traumos jau buvo atsigavęs ir beveik sugrįžęs į buvusią prieš traumą formą, 1970–71 m. sezone sužaidęs 2 rungtynes, jis patyrė Achilo kulno traumą. 1971–1972 m. sezone sužaidęs 9 rungtynes pasitraukė iš profesionalaus sporto.

1974 m. tapo Naujojo Orleano „Jazz“ komandos vyr. trenerio asistentu, o nuo 1976 m. gruodžio buvo jos vyr. treneris. Šioje komandoje dirbo iki 1978–1979 m. sezono. Nuo 1986 m. dirbo Los Andželo „Clippers“ komandos krepšinio operacijų prezidentu.

## Apdovanojimai

* 1959 m. išrinktas NBA metų naujoku
* 1970 m. NBA 25-mečio Visų laikų komanda
* 1980 m. NBA 35-mečio Visų laikų komanda
* 1996 m. NBA 50-mečio Visų laikų komanda

## Šaltiniai
Napo provincija

**Napo provincija** () – provincija šiaurės rytinėje Ekvadoro dalyje. Administracinis centras – Tena.

## Geografija

Vakarinį provincijos pakraštį užima Andų kalnai, su veikiančiais ir užgesusiais ugnikalniais – Antisana (5704 m), Kilindanja, Sumaku ir kt. Einant į rytus kalnai leidžiasi žemyn į Amazonės žemumą. Šlaituose auga rūko miškai, o žemumoje – Amazonijos džiunglės. Upės savo vandenis neša iš Andų link Amazonės: Napas, Kichosas, Ujakačis ir kt.

Provincijos gamta saugoma kelete rezervatų ir nacionalinių parkų: Ljanganateso, Sumako Napo-Galeraso, Kajambė Kokos, Antisanos.

## Administracinis suskirstymas
  
Provincija padalinta į 5 kantonus:

* Arčidona
* Karlos Chulijo Arosemena Tola
* El Čiakas
* Kichosas (Baesa)
* Tena

## Šaltiniai
Vytautas Kriauza

**Vytautas Kriauza** (g. 1955 m. kovo 16 d. Gelgaudiškio seniūnijoje) – Lietuvos neurochirurgas ir politinis veikėjas.

## Biografija
1973 m. baigė Gelgaudiškio vidurinę mokyklą, 1979 m. Kauno medicinos institutą (KMI), 1980 m. įgijo chirurgo, 1981 m. – neurochirurgo specialybę.

1980–1982 m. Onkologijos MTI Neurochirurgijos skyriaus jaunesnysis mokslo darbuotojas, 1982–1989 m. KMI Centrinių mokslinių tyrimų 1-jos Neurochirurgijos skyriaus jaunesnysis mokslo darbuotojas. 1989–1992 m. ir 1993–1994 m. KAK direktoriaus pavaduotojas chirurgijai.

1992–1993 m. LR sveikatos apsaugos ministro pavaduotojas ir ministras. 1994–1995 m. KAK gydytojas neurochirurgas, 1995–1996 m. operacinės medicinos direktorius, 1997–2000 m. LR sveikatos apsaugos viceministras. 2000–2005 m. Valstybinės visuomenės sveikatos priežiūros tarnybos prie LR SAM direktorius. 2004 m. baigė LTU teisės magistrą. 2005–2012 m. buvo Valstybinės ligonių kasos prie SAM direktoriaus pavaduotojas valdymui ir darbo organizavimui.

## Šaltiniai

|-
Sportas (Kaunas)

**Sportas** – *mėnesinis sporto ir fizinio lavinimo iliustruotas [[žurnalas (spauda)|žurnalas]]*, ėjęs nuo 1923 m. iki 1928 m. Kaune.

## Istorija
Įsteigė Juozas Eretas. Leido Lietuvos gimnastikos ir sporto federacija, Lietuvos sporto lyga, Moterų sporto mėgėjų ratelis. Išėjo 63 numeriai.

Redagavo Joana Šulginienė, Steponas Garbačiauskas, Jurgis Šulginas, Danielius Žilevičius, V. Gulmanas, Jonas Pyragius, S. Razma ir kt. 

## Šaltiniai

## Nuorodos
* „Sportas“. E-paveldas.lt
Sportas (Vilnius)

**Sportas** – mėnesinis žurnalas, ėjęs 1952–1956 m. Vilniuje.

## Istorija
Leido kūno Kultūros ir sporto komitetas prie Lietuvos TSR Ministrų Tarybos. Tiražas 1952 m. – 10 000 egz.

Redagavo Mykolas Jackevičius. 

## Šaltiniai
Abomėjus

**Abomėjus** () – miestas pietų Benine, į šiaurės vakarus nuo Porto Novo; Zu departamento centras. Yra oro uostas.

Verčiamasi žemės ūkiu. Maisto (alaus, aliejaus), tekstilės pramonė, amatai. Yra XVII a. rekonstruoti karalių rūmai, 1985 m. įtraukti į UNESCO pasaulio paveldo sąrašą.

## Istorija

Abomėjus pradėjo kurtis XVII a., tapo fonų valstybės Dagomėjos sostine (iki 1730 m.).

## Sportas
* Dynamo FC – futbolo klubas;

## Šaltiniai
Sportas (laikraštis)

**Sportas** – Lietuvos Respublikos sporto laikraštis, ėjęs 1956–1992 m. Vilniuje.

## Istorija
Leistas vietoje 1952–1956 m. leisto mėnesinio žurnalo „Sportas“. Iki 1990 m. Nr. 28 – Valstybinio Kūno kultūros ir sporto komiteto ir Lietuvos Respublikinės profesinių sąjungų tarybos laikraštis. 1956–1990 m. ėjo tris kartus, 1991–1992 m. – du arba tris kartus per savaitę. Tiražas 1956 m. – 20 000 egz., 1938 m. – 145 000 egz., 1992 m. – 15 200 egz.

Redakcijoje dirbo L. Finkelšteinas, Roma Grinbergienė-Griniūtė, Algirdas Petras Kazilionis, Marijona Marcinkevičiūtė, Virgilijus Mundrys, Vytautas Saulis, Antanas Vaupšas, Romualdas Vytautas Zbormirskas.

## Redaktoriai
* Mykolas Jackevičius – 1956 m.
* Algimantas Litvaitis – 1956–1988 m.
* Aleksandras Krukauskas – 1988–1992 m. 

## Šaltiniai
Akarigva

**Akarigva** ( arba *San Miguel de Acarigua*) – miestas šiaurės vakarų Venesueloje, Portugesos valstijoje, į pietus nuo Barkisimeto, Ljanoso regione. Sudaro konurbaciją su Araurės miestu. Yra geležinkelis į Puerto Kabeljo uostą.

Medžio apdirbimo, maisto pramonė. Prekyba žemės ūkio produkcija. Akarigva yra vienas pagrindinių šalies žemdirbystės centrų (auginami kukurūzai, ryžiai, cukranendrės, medvilnė ir kt.).

## Istorija

Akarigva įkurta 1620 m.

## Sportas
* Portuguesa FC – futbolo klubas; rungtyniavo aukščiausioje lygoje.

## Šaltiniai
Sporto naujienos

**Sporto naujienos** – iliustruotas informacinis laikraštis, leistas 1935–1936 m. Kaune.

## Istorija
Ėjo kartą per savaitę. Leido ir redagavo Bronius Adomavičius, A. Barzdauskas, K. Civanavičius. Spausdino M. Adomavičiaus spaustuvė Kaune. Išėjo 69 numeriai.

Informavo apie sporto naujienas, pasakojo apie įvairias sporto šakas, sportininkų pasiektus rezultatus, užsienio sportininkų pasiekimus.

Bendradarbiavo Nikodemas Čerekas, Jonas Dagelis, J. Klimas, J. Matijošaitis, Aleksandras Vasiliauskas ir kt. 

## Šaltiniai

## Nuorodos
* „Sporto naujienos“. E-paveldas.lt
Achmimas

**Achmimas** (, ) – miestas vidurio Egipte, Nilo dešiniajame krante, Suhago muchafazoje, priešais Suhagą.
 
Tekstilės (medvilnės, šilko), maisto pramonė, keramikos gamyba. Yra keletas mečečių, dvi koptų bažnyčios, Kankinių vienuolynas.

## Istorija

Miestas pradėjo kurtis 3 tūkstantmetyje pr. m. e. Tais laikais buvo žinomas kaip **Ipu**, **Apu** ir **Khent-min**. Jis buvo devintojo Aukštutinio Egipto nomo (Mino) sostine, ir jame buvo garbinamas vaisingumo dievas Minas. Graikai jį žinojo kaip **Panopolį** ar **Chemisą**.

Vėliau aplink miestą išaugo koptų vienuolynų kompleksas. Viduramžiais dauguma senovinių pastatų sugriauta.

## Šaltiniai
Srovė (laikraštis)

**Srovė** – dvisavaitinis evangelikų liuteronų laikraštis, leistas 1931–1935 m. Kaune.

## Istorija
Leistas lietuvių, latvių ir vokiečių kalba. Leido Lietuvos evangelikų liuteronų Pagalbos sąjunga. Spausdino Vilniaus spaustuvė Kaune. Išėjo 63 numeriai.

Rašė religijos, bažnyčios, kultūros klausimais, informavo apie šios religinės bendruomenės veiklą, spausdino žinias iš parapijų gyvenimo.

Redagavo E. Gavėnienė, E. Gintautaitė-Gudaitienė. 

## Šaltiniai

## Nuorodos
* „Srovė“. E-paveldas.lt
Staliniečio kelias

**Staliniečio kelias** – Troškūnų rajono laikraštis, ėjęs nuo 1951 m. sausio 13 d. iki 1959 m. gruodžio 10 d. Troškūnuose.

## Istorija
LKP Troškūnų rajono komiteto ir Darbo žmonių deputatų tarybos leidinys, leistas du kartus, 1951 m. – vienąkart-dukart per savaitę. Spausdino Panevėžio spaustuvė. Tiražas 1951 m. – 1000 egz., 1959 m. – 2150 egz.

Laikraštis uždarytas 1959 m. gruodžio 7 d. panaikinus Troškūnų rajoną ir jo teritoriją perdavus Anykščių rajonui. Teritorijoje platintas Anykščių laikraštis „Kolektyvinis darbas“.

## Redaktoriai
* Antanas Petrauskas – 1951 m.
* Elena Stankevičienė – 1952–1958 m.
* E. Stukelienė – 1959 m. 

## Šaltiniai
Achtubinskas

**Achtubinskas** () – miestas Rusijoje, Astrachanės srityje, apie 260 km į šiaurės vakarus nuo Astrachanės, Volgos deltos atšakos Achtubos kairiajame krante. Rajono centras. Pro miestą eina plentas M6 Maskva-Astrachanė ir geležinkelis Volgogradas-Žemutinis Baskunčiakas.

Maisto, statybinių medžiagų pramonė; laivų statyba ir remontas. Išvežama valgomoji druska, gaunama iš Baskunčiako ežero.

## Istorija

Achtubinskas įkurtas 1959 m. sujungus 3 gyvenvietes – Vladimirovką, Petropavlovką ir Achtubą.

## Šaltiniai
Taupymo ir paskolų asociacija

**Indėlių ir paskolų įstaigos** () – JAV būdingi finansinų tarpininkai, kurie paprastai surenka lėšas iš smulkių taupytojų taupomųjų indėlių pavidalu ir po to jas skolina vartotojams ilgiasniam laikotarpiui. Tuo jos ir skiriasi nuo kredito unijų, kurios skolina daugiausiai trumpam laikotarpiui. Jos teikia tikslines hipotekos paskolas gyvenamojo būsto pirkimui bei sudaro galimybes savo klientams įsigyti daiktus išperkamosios nuomos būdu.

## Indėlių ir paskolų įstaigų raida
Indėlių ir paskolų įstaigos egzistavo JAV nuo 1800 m. Nuo pat pradžių jos buvo bendruomeniniu pagrindu sukurtos įstaigos, priiminėjančios indėlius ir teikiančios paskolas. Iki pat 1970 m. šios įstaigos buvo griežtai reguliuojamos, bet indėlių ir paskolų krizės aušroje joms keliami reikalavimai buvo drastiškai sumažinti – Indėlių ir paskolų įstaigoms buvo leista agresyviau išdavinėti paskolas bei siūlyti platesnį investicinių produktų spektrą. Dabartiniu metu šios asociacijos nyksta. JAV nuo 1982 metų leidžiama taupymo ir paskolų asociacijas paversti taupomaisias bankais ir atvirkščiai, dėl to skirtumas tarp šių dviejų institucijų dar labiau sumažėjo.

## Taip pat skaitykite
* Indėlių ir paskolų krizė

## Literatūra
* Gitanas Kancerevičius. Finansai ir investicijos. 2009 m.
Stalinietis (Obeliai)

**Stalinietis** – Obelių rajono laikraštis, ėjęs nuo 1951 m. vasario 5 d. iki 1959 m. sausio 25 d. Obeliuose.

## Istorija
LKP Obelių rajono komiteto ir Darbo žmonių deputatų tarybos leidinys, leistas du kartus, 1951 m. – vienąkart-dukart per savaitę. Tiražas 1951 m. – 700 egz., 1959 m. – 1600 egz.

Laikraštis uždarytas 1959 m. sausio 23 d. panaikinus Obelių rajoną, jo teritorija atiteko Zarasų ir Rokiškio rajonui. Teritorijoje platinti šių rajonų laikraščiai.

## Redaktoriai
* J. Kiselevičius – 1951–1952 m., 1957–1958 m.
* G. Čelkytė – 1952–1954 m.
* P. Markutinas – 1954–1955 m.
* Jonas Čaplikas – 1955–1957 m.
* I. Daktariūnaitė – 1959 m. 

## Šaltiniai
Spindulys (Tilžė)

**Spindulys** – 1907–1909 m. Tilžėje veikusi Lietuvos socialdemokratų leidykla.

Leido įvairias brošiūras, kurias paruošė ir vertė Augustinas Janulaitis. 

## Šaltiniai
Stalino keliu

**Stalino keliu** – Smėlių rajono laikraštis, ėjęs nuo 1950 m. gruodžio 1 d. iki 1955 m. liepos 3 d. Ukmergėje. 

## Istorija
LKP Smėlių rajono komiteto ir Darbo žmonių deputatų tarybos leidinys, leistas du kartus per savaitę. Tiražas 1950 m. – 1400 egz., 1955 m. – 1000 egz.

Redaktorius Vytautas Silevičius. 

Laikraštis uždarytas 1955 m. liepos 1 d. panaikinus Smėlių rajoną, jo teritorija atiteko Ukmergės ir Širvintų rajonui. Teritorijoje platinti šių rajonų laikraščiai. 

## Šaltiniai
Stalino vėliava

**Stalino vėliava** – Salantų rajono laikraštis, ėjęs nuo 1951 m. gegužės 1 d. iki 1959 m. gruodžio 13 d. Salantuose.

## Istorija
LKP Salantų rajono komiteto ir Darbo žmonių deputatų tarybos leidinys, leistas du kartus, 1951 m. – kartą per savaitę. Tiražas 1951 m. – 1000 egz., 1959 m. – 2000 egz.

Laikraštis uždarytas 1959 m. gruodžio 7 d. panaikinus Salantų rajoną, jo teritorija atiteko Kretingos, Plungės ir Skuodo rajonui. Teritorijoje platinti šių rajonų laikraščiai.

## Redaktoriai
* S. Vilkys – 1951–1954 m.
* Antanas Trakymas – 1954 m.
* V. Grabauskas – 1954–1956 m.
* A. Grabauskienė – 1956–1959 m. 

## Šaltiniai
Adonis (Indija)

**Adonis** () – miestas pietų Indijoje, Andhra Pradešo valstijoje, 225 km į pietvakarius nuo Haidarabado.
 
Medvilnės apdirbimo, kilimų gamybos pramonė. Yra mečetė, Vidžajanagaros karalystės forto liekanos.

## Istorija

Miestas pradėjo kurtis viduramžiais, kuomet pastatyta Vidžajanagaros karalystės valdovo tvirtovė.

## Šaltiniai
Adranas (miestas)

**Adranas** () – miestas pietų Italijoje, Sicilijos rytuose, Katanijos provincijoje, Etnos ugnikalnio pietvakarinėje papėdėje.

## Paveldas

Miestas žymus savo architektūros paminklais: 1070 m. pastatyta, o XIII a. perstatyta normanų pilimi, 1157 m. įkurtu Šv. Liucijos vienuolynu, saracėnų tiltu, senovinėmis bažnyčiomis ir koplyčiomis.

## Galerija

Image:Adrano Monastero Santa Lucia.jpg|Šv. Liucijos vienuolynas
Image:Adrano Chiasa Madre.jpg|Šv. Motinos bažnyčia
Image:Adrano normannisches Kastell.jpg|Normanų pilis


## Istorija

Miestas įkurtas ~400 m. pr. m. e. Sirakūzų tirono Dionyzijaus Senojo. 263 m. pr. m. e. užkariautas romėnų ir vadintas *Adranum* arba *Hadranum*. Vėliau miestas nusiaubtas barbarų antpuolių, užimtas arabų, o 1075 m. užimtas vikingų. Iki 1929 m. miestas buvo vadinamas **Adernu** (*Adernò*).

## Šaltiniai
Statyba (savaitraštis)

**Statyba** – LTSR Ministrų Tarybos valstybinio statybos ir architektūros reikalų komiteto, LTSR Statybos ministerijos, LTSR Liaudies ūkio tarybos, Statybos ir statybinių medžiagų pramonės darbininkų profsąjungos respublikinio komiteto savaitraštis, ėjęs 1958–1961 m. Vilniuje.

## Istorija
Išėjo 140 numerių.

## Redaktoriai
* P. Krasauskas – 1958–1959 m.
* J. Volungevičius – 1960–1961 m. 

## Šaltiniai
Dogana

**Dogana** – miestelis šiaurės rytų San Marine, pasienyje su Italija. Didžiausia gyvenvietė šalyje, nors ir neturi miesto statuso.

## Istorija
### Pavadinimo kilmė

Dogana įsikūrusi pasienyje su Italija ir čia anksčiau buvo muitinė (), todėl vietovė taip ir pavadinta.

## Sportas
### Futbolas
* AC Juvenes/Dogana
* GS Dogana
Kailungas

**Kailungas** – kaimas San Marine, į šiaurę nuo Borgo Madžorės. Yra San Marino valstybinė ligoninė, viešųjų paslaugų agentūra.

## Sportas
* SP Cailungo (futbolas)
Ačirealė

**Ačirealė** () – miestas pietų Italijoje, Katanijos provincijoje, rytinėje Sicilijos dalyje, prie Jonijos jūros, Etnos ugnikalnio papėdėje.

Yra žvejybinis uostas. Tekstilės, odos pramonė, amatai. Balneologinis ir klimatinis kurortas, trykšta karštosios versmės.

Ačirealės įžymybė – XVI-XVIII a. barokinio stiliaus katedra. Taip pat yra neogotikinės Šv. Petro, Šv. Sebastijono, Šv. Dominyko bažnyčios, kunigų seminarija.

## Galerija

Image:Acireale duomo 01.JPG|Šv. Dominyko bažnyčia
Image:Church of St.Sebastian, Acireale.jpg|Šv. Sebastijono bažnyčia
Image:Acireale, palazzo di città 01.JPG|Miesto rūmai


## Šaltiniai
Statyba (Jonava)

**Statyba** – mėnesinis laikraštis, leistas nuo 1988 m. rugpjūčio 12 d. Jonavoje.

## Istorija
1988–1991 m. vadinosi „Jonavos statybininkas“ ir ėjo kaip Jonavos chemijos statybos tresto (nuo 1991 m. – valstybinės įmonės „Jonavos statyba“) savaitraštis, 1991 m. – laikraštis. Tiražas 1988 m. – 500 egz., 1991 m. – 900 egz., 1997 m. – 1000 egz. 

## Redaktoriai
* Angelė Kilčiauskaitė – 1988–1990 m.
* Juozas Šalčius – nuo 1991 m.

## Šaltiniai
Statyba (žurnalas)

**Statyba** – Vilniaus Gedimino technikos universiteto ir Lietuvos mokslų akademijos ketvirtinis mokslinis žurnalas, ėjęs nuo 1995 m. Vilniuje.

* Vyriausias redaktorius Edmundas Kazimieras Zavadskas.
* Redaktorė Nina Gilytė. Tiražas 200 egz. 

## Šaltiniai
Falčianas

**Falčianas** – kaimas šiaurės rytų San Marine.

## Istorija

Žinomas nuo viduramžių. 1957 m. įkurta parapija.

## Sportas
* SS Folgore/Falciano (futbolas)
Adrija (miestas)

**Adrija** () – miestas šiaurės rytų Italijoje, pietų Venete, į pietvakarius nuo Venecijos. Įsikūręs 22 km nuo Adrijos jūros, Po ir Adidžės upių deltoje.

Žemės ūkio rajono prekybos centras.

## Paveldas

Svarbiausi miesto lankytini objektai yra XVIII a. atstatyta senoji viduramžių katedra su XV–XVI a. piešiniais, terakotos koplyčia, bei nauja Šv. Petro ir Pauliaus katedra.


Image:Museo Archeologico Nazionale di Adria (2).jpg|Nacionalinis archeologijos muziejus
Image:Absideduomoadria.jpg|Naujoji katedra
Image:Chiesa di Santa Maria Assunta, Adria.jpg|Senoji katedra


## Istorija

Etruskų laikais tai buvo svarbus prekybinis uostas. Čia taip pat gyveno daug graikų, keltų, venetų. Romėnų laikais miestas buvo nukonkuruotas Ravenos. Antikos laikais miestas vadintas Atrija, Hadrija, Hatrija, nuo jo kildinamas Adrijos jūros pavadinimas.

## Šaltiniai
Romela Begaj

**Romela Begaj** (g. 1986 m. lapkričio 2 d.) – Albanijos sunkiaatletė, šalies olimpinės rinktinės narė.

## Biografija
2008 m. vasaros olimpinėse žaidynėse Pekine, Kinijoje Begaj iškovojo šeštąją vietą. Tai aukščiausia 2008 m. Albanijos olimpinės rinktinės iškovota vieta. Tais pačiais metais sportininkė tapo Europos vicečempione. 2009 m. Bukarešte vykusiose Europos pirmenybėse Begaj iškovojo bronzos medalį. 2005 m. Viduržemio jūros žaidynių prizininkė ir 2009 m. žaidynių nugalėtoja. 2014 m. Begaj laimėjo aukso medalį pasaulio čempionate, bet vėliau paaiškėjus, kad sportininkės dopingo mėginyje rasta stanozololo rezultatas buvo anuliuotas, o sportininkė diskvalifikuota dvejiems metams.

## Nuorodos
* Sportininkės biografija beijing 2008
Adzopė

**Adzopė** () – miestas Dramblio Kaulo Kranto pietryčiuose, Anjebio regione, 90 km į šiaurę nuo Abidžano. Departamento centras. Pro miestą eina plentas Abidžanas-Kumasi.

Auginama ir prekiaujama kava, bananais, kakava. Apylinkėse kertama raudonmedžių mediena ir eksportuojama per Abidžano uostą. Veikia katalikų ir protestantų misionierių rezidencija, žemdirbystės institutas (įkurtas 1964 m.), raupsuotųjų ligoninė.

## Šaltiniai
San Džovanis

**San Džovanis** – kaimas vidurio San Marine, į pietus nuo Titano kalvos. Majano archeologinė radimvietė.

## Istorija

Pavadintas Šv. Jono Krikštytojo garbei.

## Sportas

Kaimą garsina SS San Giovanni futbolo klubas.

## Šaltiniai
Afjonkarahisaras

**Afjonkarahisaras** () – miestas vidurio vakarų Turkijoje, 250 km į pietvakarius nuo Ankaros; ilo centras. Yra oro uostas. Plentai į Ankarą, Koniją, Kiutahiją, Izmyrą.

Maisto, cemento, metalo apdirbimo pramonė, kilimų audimas. Apylinkėse išgaunamas marmuras.

## Paveldas

Yra muziejus, tvirtovės griuvėsiai, Seldžiukų epochos mečetė ir XIII a. tiltas.

## Istorija

Hetitų laikais vietovė buvo žinoma kaip *Hapanuwa*. Seleukidų laikais miestas vadintas **Akroinonu** (), o Bizantijos – **Nikopoliu** (*Νικόπολις*). 1071 m. miestą užkariavo seldžiukai, pavadino Karahisaru („juodoji pilis“) ir pastatė tvirtovę. Osmanų laikais miestas išgarsėjo kaip opijaus gamybos centras, todėl prie pavadinimo pridėtas žodis *Afjon*, reiškiantis opijų. Po 1960 m. opijaus gamyba uždrausta, dabar aguonos auginamos farmacinėms reikmėms.

## Šaltiniai
Namai (1997 filmas)

**Namai** (, ) – 1997 m. lietuvių režisieriaus Šarūno Bartaus filmas.
 
Filmo premjera įvyko 1997 m. gegužės 14 d. Kanų kino festivalyje.

## Siužetas

Tai mano namas. Aš negaliu pasakyti, kuriame pasaulio krašte jis yra. Aš paprasčiausiai žinau, kad šis namas – namo namas. Jame gyveno daug žmonių. Kai kurie iš jų tik užeidavo ir greitai jį palikdavo, kiti pasilikdavo ilgam. Nedaugelis iš jų dar tebegyvena iki šiol.

## Aktoriai
* Valerija Bruni Tedescki
* Leos Karaksas
* Eglė Kuckaitė
* Žak-Lui Loka
* Viktorija Nareiko
* Eugenija Šulgaitė
* Leonardas Zelčius
* Marija Olšauskaitė
* Greta Šapkaitė
* Mikaela Kardozu
* Marija Olšauskaitė
* Aleksas Dekas
* Francisko Nassimentu
ir kt.

## Išnašos

## Nuorodos
* Oficiali svetainė 
* Apdovanojimai ir nominacijos
Honkongo vertybinių popierių birža

**Honkongo vertybinių popierių birža** – Honkongo akcijų birža.

Ji buvo ir yra svarbiausia Honkongo birža, kurioje listinguojamos bendrovių akcijos. Honkongo vertybinių popierių birža yra antra pagal dydį Azijoje akcijų birža rinkos kapitalizacijos atžvilgiu, atsiliekanti tik nuo Tokijo akcijų biržos. Jos sarašą sudarė 1,356 bendrovių akcijos, kurių bendra rinkos kapitalizacija 2010 m. siekė virš $2,6 trilijonų JAV dolerių.
Sergejus Bubka

**Serhijus Nazarovyčius Bubka** (**Sergejus Nazarovičius Bubka**; , , g. 1963 m. gruodžio 4 d. Luhanske) – Tarybų Sąjungos ir Ukrainos nacionalinių lengvosios atletikos rinktinių narys, kuris specializavosi šuolio su kartimi sektoriuje. Daugkartinis pasaulio čempionas. 17 kartų gerino atviro stadiono ir 18 kartų uždaro maniežo pasaulio rekordus. Nuo 2005 m. tapo Ukrainos tautinio olimpinio komiteto prezidentu.

Sportininkas tapo pirmuoju žmogumi įveikusiu 6 metrus. S. Bubkos 1993 m. pasiektas pasaulio rekordas 6,15 cm išsilaikė iki 2014 m. – „Pole Vault Stars“ turnyre Donecke vienu centimetru jį pagerino Reno Lavilenis. 

## Biografija

Bubka gimė Luhanske, Ukrainos TSR. Karjeros pradžioje lengvaatletis rodė gerus rezultatus 100 m bėgime ir Šuolio į tolį rungtyse, bet pasaulinės klasės sportininku tapo tik pradėjęs varžytis šuolio su kartimi rungtyse. Savo tarptautinę karjerą pradėjo 1981 m. sudalyvavęs Europos jaunimo čempionate, kuriame liko 7 vietoje. 1983 m. būdamas dar nežinomas tarptautiniai bendruomenei Bubka laimėjo pasaulio čempionatą Helsinkyje, Suomijoje. Jau po metų šuolininkas septynis kartus pagerino pasaulio rekordą. Pirmasis Bubkos pasaulio rekordas užfiksuotas 1984 m. sausio 15 d. Lietuvos TSR sostinėje Vilniuje. Per savo karjerą sportininkas iškovojo net šešis pasaulio čempiono vardus, olimpinį aukso medalį, Europos uždarų patalpų čempiono titulą, keturiskart pasaulio uždarų patalpų čempionas. Bubka yra išskirtinai laimėjęs tik aukso medalius.

## Rezultatai

### Pasaulio čempionatai

### Olimpinės žaidynės
Sportininkui tik sykį pavyko iškovoti olimpinio čempiono vardą. 1984 m. vasaros olimpinės žaidynės Tarybų Sąjunga boikotavo, todėl lengvaatletis jose dalyvauti negalėjo. 1988 m. Seulo olimpiadoje Bubka įveikęs 5,90 m aukštį pelnė auksą. 1992 m. žaidynėse sportininkui nepavyko švariai įveikti pirmų trijų bandymų ir liko neužfiksavęs rezultato. 1996 m. vasaros olimpinėse žaidynėse šuolininkas buvo priverstas pasitraukti dėl kulno traumos. 2000 m. Sidnėjaus žaidynėse Bubka atsisakė šokti ties žemesniais aukščiais ir į bandymų sektorių išėjo tik kartelei pasiekus 5,70 m aukštį. Atlikęs tris nesėkmingus bandymus sportininkas liko neužfiksavęs rezultato.

## Pasaulio rekordų progresas

## Išnašos

## Nuorodos

* Sergejus Bubka IAAF svetainėje
* Oficiali svetainė
Čikagos prekių birža

**Čikagos prekių birža** (, **CME**) - JAV finansų ir žaliavų išvestinių finansinių priemonių birža, didžiausia pasaulyje pasirenkamųjų bei ateities sandorių rinka. Įsikūrusi Čikagoje (Ilinojus).

## Veikla
Čikagos prekių biržoje galima prekiauti šiais finansiniais instrumentas: palūkanų normų, valiutų, akcijų ir žaliavų išvestinėmis finansų priemonėmis. Joje taip pat įmanoma apsimainyti ir egzotiškesniais finansų instrumentais, pavyzdžiui, oro ar su nekilnojamu turtu susietais išvestiniais instrumentais.
Banato Dvoras

**Banato Dvoras** – kaimas šiaurės Serbijoje. Pusė gyventojų yra serbai, pusė – vengrai. Gamtinių dujų talpykla.

## Sportas

Kaime iki 2006 m. žaidė Buducnost Banatski Dvor futbolo klubas.
Japonijos turto kainų burbulas

**Japonijos turto kainų burbulas** – ekonominis burbulas Japonijoje, susiformavęs XX a. 9-ojo dešimtmečio antroje pusėje (dažniausiai datuojamas maždaug 1986–1991 m.), kai smarkiai išaugo nekilnojamojo turto ir akcijų kainos, o kartu – pinigų pasiūla ir kreditavimas.

Burbulo sprogimas 1990-ųjų pradžioje prisidėjo prie bankų neveiksnių paskolų augimo ir finansų sistemos problemų, o jo pasekmės siejamos su vėlesne Japonijos ekonomikos stagnacija (plačiau: prarastasis dešimtmetis).

## Burbulo susiformavimas

### Kreditavimo plėtra ir pinigų politika

Tyrimuose pabrėžiama, kad burbulo laikotarpiu augo kreditavimas ir pinigų pasiūla, o palyginti žemos palūkanų normos prisidėjo prie turto kainų kilimo.

Japonijos banko duomenys rodo reikšmingus diskonto normos mažinimus 1986–1987 m. ir vėlesnį monetarinės politikos griežtinimą 1989–1990 m., kuris literatūroje minimas kaip vienas iš veiksnių, prisidėjusių prie burbulo „atvėsimo“.

## Nekilnojamojo turto ir akcijų kainų šuolis

### Nekilnojamojo turto rinka

Burbulo metu nekilnojamojo turto kainų augimas ypač išryškėjo didžiuosiuose miestuose, įskaitant Tokiją, o lūkesčiai dėl nuolatinio kainų kilimo skatino spekuliaciją ir turto pervertinimą.

### Akcijų rinka
Akcijų kainų kilimas vyko kartu su nekilnojamojo turto brangimu, o burbului sprogus 1990-ųjų pradžioje akcijų rinka smuko, prisidėdama prie finansų sektoriaus problemų ir turto vertės kritimo.

## Burbulo sprogimas ir pasekmės

Burbului sprogus, dalis ankstesnio turto vertės prieaugio buvo prarasta, o bankų sektoriuje ėmė kauptis neveiksnios paskolos, kurios ilgainiui virto sistemine 1990-ųjų bankų krize.

Tarptautinio valiutos fondo ir kiti tyrimai pabrėžia, kad turto kainų burbulo sprogimas ir finansų sistemos sutrikimai tapo svarbiu fonu vėlesnei ekonomikos stagnacijai ir defliacijos problemoms Japonijoje.

## Susiję straipsniai
* Prarastasis dešimtmetis (Japonija)
* Ekonominis burbulas
* Defliacija

## Išnašos
Statyba ir architektūra

**Statyba ir architektūra** – seniausias Lietuvoje žurnalas apie statybą, architektūrą, interjerą ir kitas susijusias aktualijas. Dabartiniu pavadinimu leidžiamas nuo 1957 m.

Nuo 2024 m. žurnalo „Statyba ir architektūra“ ir interneto portalo www.sa.lt teisės priklauso statybų žiniasklaidos grupei „SN Media Group“.

## Istorija
Leidžiamas kaip atkurtas 1922–1923 m. Kaune ėjęs mėnesinis leidinys „Statybos menas ir technika“. 1957 m. pirmieji du numeriai išėjo pavadinimu „Techninis biuletenis“, nuo trečiojo numerio vadinasi „Statyba ir architektūra“ ir iki 1990 m. Nr. 4 ėjo kaip Valstybinio statybos reikalų komiteto, Statybos ir statybinių medžiagų pramonės darbininkų profsąjungos Lietuvos respublikinio komiteto ir Lietuvos architektų sąjungos mėnesinis mokslinis-teorinis ir gamybinis-techninis leidinys. Vėliau steigėja Statybos ir urbanistikos ministerija, nuo 1994 m. – žurnalo redakcija. Nuo 1990 m. leidžiamas vidinis priedas „Naujakurių patarėjas“. 1991 m. ėjo atskiras priedas „Statyba ir architektūra visiems“.

## Tiražas
Tiražas 1957 m. – 1000 egz., 1987 m. – 13 000 egz., 1997 m. – 4000 egz. 2024 m. – 3000 egz. Iki 2025 m. išleisti 709 žurnalo „Statyba ir architektūra“ numeriai.

## Redakcija
Redakcijoje dirbo Danutė Anuškevičienė, Jurgis Astikas, Algimantas Liekis, Algimantas Polis, Zigmantas Sabaliauskas, Vladas Saulevičius, Jonas Švoba, Edvardas Antanas Vaitkus.

### Redaktoriai
* Adomas Bialopetravičius – 1957–1959 m.
* Albertas Cibas – 1959 m., 1961–1962 m.
* Alfonsas Lagunavičius – 1960–1961 m.
* Vytautas Kasperavičius – 1963–1966 m.
* Jurgis Dyčmonas – 1968–1977 m.
* Jonas Vėlyvis – 1978–1990 m.
* Juozas Stražnickas – 1991–2005 m.
* Rytis Masiulionis – 2007–2008 m.
* Darius Babickas – 2007 m., nuo 2011 m.
* Rusnė Marčėnaitė – 2011–2012 m.

## Šaltiniai

## Nuorodos
* „Statyba ir architektūra“
Statybos menas ir technika

**Statybos menas ir technika** – *mėnesinis leidinys Lietuvos statybai*, ėjęs 1922–1923 m. Kaune.

## Istorija
Leido Vidaus reikalų ministerijos Lietuvos atstatymo komisariatas. Ėjo nereguliariai. Pirmajame jo numeryje apie krašto atstatymą rašė profesorius architektas Mykolas Songaila, jame buvo pateikta projektų rengimo skyriaus programa, jų pristatymo tvarkos instrukcija. Pateikti ir amatininkų kursų programos, pavyzdiniai mokyklų, trobesių projektai, statybos darbų sąmatiniai įkainiai, karo sunaikintų trobesių lentelė. Spausdino statybos darbų instrukcijas, programas, pranešimus, rašė apie statybos būklę, statybinių medžiagų gamyba, kainas, skelbė pavyzdinių projektų brėžinius, sąmatas, taisykles ir kt. Spausdino Valstybės spaustuvė. Išėjo 5 sąsiuviniai. 

## Šaltiniai

## Nuorodos
* „Statybos menas ir technika“. E-paveldas.lt
Statybininkas (Vilnius)

**Statybininkas** – Vilniaus namų statybos kombinato savaitraštis, ėjęs 1968–1970 m. Vilniuje.

## Istorija
Leistas lietuvių ir rusų kalba. Tiražas – po 800 egz. lietuvių ir rusų k. 

Redagavo N. Černyšovas.

## Šaltiniai
Badnevacas

**Badnevacas** – kaimas vidurio Serbijoje. Dauguma gyventojų serbai.

## Istorija

Minimas nuo XVIII a.

## Sportas
* FK Badnjevac (futbolas)
Statybininkas (Panevėžys)

**Statybininkas** – Panevėžio valstybinės akcinės statybos įmonės, dab. AB „Panevėžio statyba“, savaitraštis, leistas 1973–1992 m. Panevėžyje.

## Istorija
Iki 1989 m. Nr. 40 ėjo kaip Panevėžio parodomojo statybos tresto savaitraštis. Tiražas – 1000 egz. 

## Redaktoriai
* Giedrė Kazlauskaitė – 1973–1980 m.
* Vytautas Stašelis – 1981–1985 m.
* Danė Pociuvienė – 1986–1990 m.
* G. Pinigis – 1991–1992 m.

## Šaltiniai
Statybininko žodis

**Statybininko žodis** – Klaipėdos statybos montavimo organizacijos savaitraštis, leistas 1974–1994 m. Klaipėdoje.

## Istorija
1974–1986 m. ėjo kaip Klaipėdos statybos tresto, o 1987–1990 m. – Statybos montavimo tresto „Klaipėdos statyba“ savaitraštis. Tiražas 1974 m. – 1500 egz., 1988 m. – 2000 egz., 1994 m. – 500 egz. 

## Redaktoriai
* Kostas Kaukas – 1974–1981 m.
* Birutė Kojelienė – 1982–1994 m.

## Šaltiniai
Tomas Srėbalius

**Tomas Srėbalius** (g. 1966 m. spalio 26 d.) – Lietuvos žurnalistas, redaktorius.

## Biografija
1989 m. baigė Vilniaus universitetą, įgijo žurnalisto specialybę.

1989–1990 m. žurnalo „Šeima“, korespondentas, 1990–1993 m. dienraščio „Lietuvos aidas“ korespondentas, informacijos skyriaus redaktorius, 1996–2003 m. verslo dienraščio UAB „Verslo žinios“, korespondentas, 2003–2008 m. UAB „Knauf“ statybinių medžiagų gamintojo atstovybės viešųjų ryšių ir sertifikavimo vadybininkas, 2008–2009 m. UAB „Lemora“ statybinių medžiagų didmeninės prekybos įmonės projektų vadovas. 2009–2011 m. žurnalo „Statyba ir architektūra“ vyriausiasis redaktorius. Nuo 2011 – komunikacijos agentūros „Bosanova“ projektų vadovas.

## Šaltiniai
Bečejus

**Bečejus** – miestas šiaurės Serbijoje. Dauguma gyventojų vengrai ir serbai.

## Istorija

Minimas nuo 1091 m.

## Sportas
* FK Bečej (futbolas)
Statybų žinios

**Statybų žinios** – *statybų verslo žinios profesionalams*, mėnesinis laikraštis statybininkams, projektuotojams, leistas 1991–1993 m. ir nuo 2007 m. balandžio 25 d. leidžiamas Vilniuje.

## Istorija
Leido žurnalo „Statyba ir architektūra“ redakcija. Pirmaisiais metais ėjo kaip šio žurnalo priedas *visiems, kas statosi, projektuoja, gamina statybines medžiagas* pavadinimu „Statyba ir architektūra visiems“. Vėliau vadintas „Statybos žinios“.

Nuo 2007 m. laikraštį „Statybų žinios“ kartą per mėnesį leidžia UAB „Farba Vita“ bei Lietuvos statybininkų asociacija. Tiražas 1991 m. 1000 egz., 1993 m. – 500 egz.,  2010 m. – 4000-7000 egz.

## Vyriausieji redaktoriai
* Juozas Stražnickas – 1991–1993 m. ir 2007–2009 m.
* Genė Drungilienė – 2010–2011 m.
* Greta Jonaitytė – 2011–2013 m.
* Vaiva Žostautė – nuo 2013 m.

## Šaltiniai

## Nuorodos
* „Statybų žinios“
Marijampolės apylinkė

**Marijampolės apylinkė** (1988–1989 m. ***Kapsuko apylinkė***) – Lietuvos TSR administracinis-teritorinis vienetas pietvakarių Lietuvoje.

## Istorija

Apylinkė įkurta 1988 m. birželio 22 d. iš buvusių Meškučių apylinkės ir Trakiškių apylinkės. 1989 m. birželio 21 d. pakeistas apylinkės pavadinimas iš Kapsuko į Marijampolės (3 mėnesiais vėliau, nei atitinkamai pakeistas miesto pavadinimas).

|-
| 1989-01  || || 6262 || || 1 miestelis, 57 kaimai, 3 viensėdžiai, 7 kaimų dalys 
|}

## Šaltiniai
Straż Litwy

**Straž Litvy** ( 'Lietuvos sargyba') – lietuvių dienraštis, leistas 1921 m. sausio 21 d. – balandžio 1 d. Vilniuje.

## Istorija
Leistas lenkų kalba vietoje sustabdyto „Dzwon Litwy“. Leido ir redagavo Mykolas Biržiška. Nuo 1921 m. liepos 1 d. vietoje „Straž Litwy“ vėl ėjo „Dzwon Litwy“.

## Šaltiniai
Interneto bendrovių burbulas

**Interneto bendrovių burbulas (aukštųjų technologijų bendrovių, dot com burbulas)** buvo spekuliatyvus burbulas, apimantis 1995–2000 m. tarpsnį, pasiekęs aukščiausią tašką kovo 10 dieną NASDAQ akcijų indeksui palietus 5132.52 atžymą. 

Pernelyg didelis optimizmas ir spekuliaciniai motyvai išpūtė interneto bendrovių burbulą. 1995–2000 m. dėl sparčiai brangstančių interneto bendrovių ir su jomis susijusių įmonių akcijų (išaugino „Nasdaq Composite“ indeksą 640 proc. iki visų laikų aukščiausio taško. Tačiau nuo 2000 m. gegužės mėnesį buvusių aukštumų indeksas nukrito maždaug 78 proc. ir rinkos kapitalizaciją sumažino 6 trilijonais dolerių). Smarkiai kilo visa akcijų rinka. Nuo 1999-ųjų per metus JAV NASDAQ akcijų indeksas padvigubėjo. Tačiau 2000 m. šis burbulas pradėjo bliūkšti.

## Interneto bendrovių manija
Dvidešimtojo amžiaus devintasis dešimtmetis buvo informacinių technologijų (IT) triumfo liudininkas. Kompiuterių plitimas sukėlė programinės įrangos gaminimo bumą, pritraukusį rizikos kapitalistų pinigus. Pateikę pirminį viešąjį akcijų siūlymą vis daugiau ir daugiau IT bendrovių pateko į vertybinių popierių rinką. IT bendrovių akcijos buvo įtrauktos į NASDAQ, elektroninės vertybinių popierių biržos, sąrašus. Telekomunikacijų, interneto ir pažangią programinę įrangą gaminančios bendrovės buvo pavadintos naujosios ekonomikos bendrovėmis, nors dauguma jų net nebuvo pelningos. Buvo manyta, kad inovacinių technologijų lyderių apyvarta greitai padidės, o jų akcijos pradės nešti pelną. Naujosios ekonomikos bendrovės dažniausiai neuždirbdavo pelno, todėl analitikai sugalvojo naujus būdus ir rodiklius bendrovėms įvertinti, kad pateisintų tą kainą, kurią investuotojai buvo pasirengę mokėti už pelno neuždirbančių bendrovių akcijas.

Technologinė manija pasiekė viršūnę 2000 m. Investuotojai pradėjo abejoti savo viltimis gauti pelną ir nusprendė parduoti akcijas. Paaiškėjo, kad daug interneto bendrovių manipuliavo apskaitos duomenimis, o tai dar labiau pablogino finansiškai nesaugių bendrovių padėtį. NASDAQ indeksas krito 80 proc. nuo savo aukščiausios reikšmės 2000-jų pradžioje ir iki šiol nepasiekė prieš griūtį buvusio lygio. Daugelio vartotojų indėliai buvo vienaip ar kitaip susiję su vertybinių popierių rinka, todėl akcijų rinkos griūtis neišvengiamai paveikė visą ekonomiką.
Studentas (laikraštis)

**Studentas** – *dvisavaitinis literatūros, mokslo ir kritikos akademinis [[laikraštis]]*, leistas 1928–1930 m. Kaune.

## Istorija
Leido Lietuvos universiteto studentų literatų būrelis. Ėjo dukart per mėnesį. Spausdino Raidės spaustuvė, Valstybės spaustuvė Kaune. Išėjo 24 numeriai. 1930 m. rugsėjo 15 d. vietoje Studento pradėjo eiti „Lietuvos studentas“

Bendradarbiavo Vytautas Alantas, Vladas Dubas, Juozapas Albinas Herbačiauskas, Liūnė Janušytė, Pranas Morkūnas, Antanas Miškinis, Bronys Raila, Balys Sruoga, Antanas Venclova ir kt.

Redagavo Henrikas Ernestas Blazas. 

## Šaltiniai

## Nuorodos
* „Studentas“. E-paveldas.lt
Dusetų apylinkė

**Dusetų apylinkė** – Lietuvos TSR administracinis-teritorinis vienetas šiaurės rytų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Dusetų valsčiuje, bet iki 1950 m. panaikinta. Atkurta 1988 m. birželio 22 d. iš buvusių Pakniškių apylinkės ir Žukliškių apylinkės.

|-
| 1989-01  || || 2954 || || 77 kaimai, 7 viensėdžiai, 5 kaimų dalys 
|}

## Šaltiniai
Turmanto apylinkė

**Turmanto apylinkė** – Lietuvos TSR administracinis-teritorinis vienetas šiaurės rytų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Smalvų valsčiuje, 1950 m. priskirta naujam Zarasų rajonui. 1954 m. prie jos prijungta dalis Stačiūnų apylinkės, o dalis Turmanto apylinkės prijungta prie Tilžės apylinkės. 1962 m. birželio 9 d. Turmanto apylinkė panaikinta, jos teritorija prijungta prie Zatokų apylinkės (didžioji dalis) ir Tilžės apylinkės. Apylinkė atkurta 1988 m. birželio 22 d. iš buvusių Kimbartiškės apylinkės ir Smalvų apylinkės.

|-
| 1954-05-25  || || || „Lenino atminties“ kolūkis ir Dūkšto tarybinio ūkio Kimbartiškių skyrius  || 
|-
| 1959-02-01  || 23,3 || || „Lenino atminimo“ kolūkis  || 26 kaimai, 5 vienkiemiai
|-
| 1989-01  || || 1679 || || 101 kaimas, 41 viensėdis, 2 kaimų dalys 
|}

## Šaltiniai
Statybų pastoliuose

**Statybų pastoliuose** – susivienijimo „Statyba“ laikraštis, leistas 1975–1990 m. Kaune.

## Istorija
Iki 1990 m. Nr. 9 ėjo kaip statybos ir montavimo tresto „Kauno statyba“ savaitraštis. Tiražas 1975 m. – 2000 egz., 1983 m. – 1700 egz., 1990 m. – 1500 egz. 

## Redaktoriai
* Stasys Stankevičius – 1975–1980 m., 1982–1987 m.
* Rima Lipšienė – 1981 m.
* Pranciškus Abelkis – 1988–1990 m.

## Šaltiniai
Studentų balsas

**Studentų balsas** – *dvisavaitinis iliustruotas akademinis [[laikraštis]]*, ėjęs nuo 1931 m. gruodžio 15 d. iki 1932 m. lapkričio mėn. Kaune.

## Istorija
Leido Vytauto Didžiojo universiteto studentų tautininkų korporacija Neo-Lithuania. Spausdino V. Atkočiūno spaustuvė, Vilniaus spaustuvė Kaune. Išėjo 16 numerių. 1933 m. vietoje „Studentų balso“ pradėjo eiti žurnalas „Akademikas“.

Bendradarbiavo Kazys Daugėla, Antanas Diržys, Daumantas Čibas, Pranas Juodeikis, Stasys Povilavičius, Antanas Valiukėnas, Vincas Vileišis ir kt. 

Redagavo redkolegija: Klemensas Brunius, Tomas Bronius Dirmeikis, Kazys Krulikas; vyriausias redaktorius Tomas Bronius Dirmeikis. 

## Šaltiniai

## Nuorodos
*„Studentų balsas“. E-paveldas.lt
Tena

**Tena** () – miestas šiaurės rytų Ekvadore, prie rytinių Andų pašlaičių, ir keleto upių (Tenos, Pano, Misahualjo) santakos; Napo provincijos administracinis centras. Keliai į Kitą ir Pują. Yra vietinis oro uostas.

Tena yra svarbus ekoturizmo centras: veikia viešbučiai, nakvynės namai, restoranai, ligoninė, rengiami žygiai į Amazonės džiungles, ugnikalnius, kelionės kalnų upėmis. Verčiamasi žemės ūkiu, smulkia pramone. Apylinkėse veikia savanoriški miškų atkūrimo, indėnų bendruomenių kūrimo projektai.

## Šaltiniai
Juodeikių apylinkė

**Juodeikių apylinkė** sovietmečiu buvo:

* Joniškio rajone;
* Mažeikių rajone;
* Žagarės rajone.
Joniškio apylinkė

**Joniškio apylinkė** sovietmečiu yra buvusi:

* Joniškio rajone;
* Molėtų rajone;
* Nemenčinės rajone;
* Pabradės rajone.
Kilindanja

**Kilindanja** (, ) – užgesęs ugnikalnis Ekvadore, rytinėse Andų pašlaitėse, Napo provincijoje.

Kalnas stūkso negyvenamoje vietovėje, nuolat dengiamas rūko. Yra piramidės formos, smarkiai paveiktas ledynmečio erozijos. Turi dvi viršukalnes – Štiubelį ir Elisaldę.
Studentų dienos

**Studentų dienos** – dvisavaitinis iliustruotas katalikiškos krypties studentų laikraštis, leistas 1937–1940 m. Kaune.

## Istorija
Leistas vietoje laikraščio „Jaunasis studentas“. Ėjo dukart per mėnesį. Leido Studentų ateitininkų sąjunga. Spausdino „Žaibo“ spaustuvė Kaune. Išėjo 56 numeriai.

Bendradarbiavo Bernardas Brazdžionis, Kazys Binkis, Paulius Jurkus, Konradas Kaveckas, Juozas Keliuotis, Steponas Kolupaila, Eugenijus Matuzevičius, Mykolas Linkevičius, Ignas Skrupskelis, Kazys Zupka ir kt.

Redagavo Kazimieras Berulis, Petras Rimkūnas, Petras Rimša. 

## Šaltiniai

## Nuorodos
* „Studentų dienos“. E-paveldas.lt